
ŠAKIŲ RAJONO SAVIVALDYBĖS  TARYBA

SPRENDIMAS
DĖL LĖŠŲ SAVIVALDYBĖS NEVYRIAUSYBINIŲ ORGANIZACIJŲ IR VALSTYBINIŲ ĮSTAIGŲ PROJEKTŲ FINANSAVIMUI SKYRIMO TVARKOS TVIRTINIMO

2008 m. vasario 21 d. Nr.T-50
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832; 2003, Nr. 17-704) 17 str. 13 p. bei atsižvelgdama į savivaldybės biudžete numatytą galimybę finansuoti įvairių sričių projektus,

n u s p r e n d ž i a:


1. Patvirtinti lėšų, skirtų savivaldybės nevyriausybinių organizacijų ir valstybinių įstaigų projektų finansavimui, skyrimo tvarką (pridedama).


 2. Pripažinti netekusiu galios savivaldybės tarybos 2003 m. kovo 20 d. sprendimą Nr. 63 „Dėl lėšų, skirtų savivaldybės programoms finansuoti, naudojimo tvarkos tvirtinimo“.

Meras                                                                                           

   Juozas Bertašius

                                                                                               PATVIRTINTA

                                                                                              Šakių rajono savivaldybės tarybos 

                                                                                              2008 m. vasario 21 d. sprendimu Nr.T-50

LĖŠŲ SAVIVALDYBĖS NEVYRIAUSYBINIŲ ORGANIZACIJŲ IR VALSTYBINIŲ ĮSTAIGŲ PROJEKTŲ FINANSAVIMUI SKYRIMO TVARKA


Savivaldybės lėšų skyrimo tvarka  reglamentuoja  įvairių sričių projektų   praktinį įgyvendinimą.


1. Paraiškos Projektų atrankos ir vertinimo komisijai (toliau Komisija) pagal savivaldybės valdybos 2002 m. balandžio 11 d. sprendimu Nr. 60 patvirtintą paraiškos formą pateikiamos iki kiekvienų metų balandžio 1 d.


2. Finansavimo prioritetai skiriami tiems projektams, kurie padėtų spręsti savivaldybės socialines, kultūrines, sveikatos apsaugos, švietimo, vaikų ir jaunimo nusikalstamumo prevencijos, sporto, gamtosaugos problemas, taip pat projektams, ir turintiems kitų finansavimo šaltinių. Paraiškų teikėjai gali gauti finansavimą tik dviejų  tos pačios srities projektų įgyvendinimui.


3. Pasiūlymus finansuoti projektus, nurodant finansavimo dalį pagal aktualumą ir poreikį rajonui, savivaldybės administracijos direktoriui teikia Komisija. Komisiją sudaro ir jos pirmininką skiria savivaldybės administracijos direktorius savo įsakymu. Į Komisijos sudėtį turi teisę deleguoti savo atstovą nevyriausybinės organizacijos. Galutinis sprendimas finansuoti projektą įforminamas administracijos direktoriaus įsakymu.


4. Projekto finansavimas įforminamas administracijos direktoriaus 2006 m. gegužės    25 d. įsakymu Nr. AT-578 „Dėl dokumento formos tvirtinimo“ patvirtintos formos sutartimi, kurią pasirašo savivaldybės administracijos direktorius ir įstaigos (organizacijos) kurioje numatomi šalių įsipareigojimai, sutarties nutraukimo ir kitos sąlygos, vadovai.


5. Įstaigos (organizacijos) vadovas asmeniškai atsako už gautų lėšų panaudojimą  nurodytiems projekto tikslams įgyvendinti ir per vieną mėnesį po projekto įgyvendinimo atsiskaito  Komisijai, pateikdamas  finansinę ir veiklos ataskaitas.


6. Komisijos protokolo pagrindu komisijos sekretorė rengia savivaldybės administracijos direktoriaus įsakymą dėl lėšų skyrimo, sudaro sutartis su įstaigų (organizacijų) vadovais ir jas teikia Biudžeto ir turto skyriui.


7. Biudžeto ir turto skyrius perveda lėšas asignavimų valdytojams.

__________________________

